**АКТИВНОСТИ
Делегација у Парламентарној скупштини Савета Европе
XII сазив (3. август 2020 – 1. август 2022)**

* Шеф делегације ПС СЕ Ивица Дачић обратио се на седници Комитета за политичка питања и демократију ПС СЕ која се одржала 16. и 17. маја 2022. године у Хањи, Крит. Дачић је разговарао и са шефом делегације Грчке у ПС СЕ Дором Бакојанис о Косову и Метохији, а која је именована од стране овог Комитита за известиоца који треба да сачини извештај о ситуацији на Косову.
* Чланови сталне делегације Народне скупштине учествовали на пролећном заседању Парламентарне скупштине Савета Европе, од 25. до 28. априла 2022. године, које је одржано у Стразбуру, у хибридном формату. Чланица делегације Елвира Ковач једногласно је изабрана за председницу Подкомитета за мањине Комитета за једнакост и борбу против дискриминације. У заседању су учествовали физичким присуством у Стразбуру Биљана Пантић Пиља, Дубравка Филиповски и Елвира Ковач, док су чланови делегације Зоран Томић и Енис Имамовић учествовали у заседању онлајн.
* Парламентарна скупштина Савета Европе одржала је од 24. до 28. јануара 2022. године први део заседања у 2022. години, у хибридном формату путем видео линка, којем су присуствовали: Ивица Дачић, шеф делегације и чланови: Елвира Ковач, Биљана Пантић Пиља, др Александра Томић, Зоран Томић и Енис Имамовић, као и заменици чланова: проф. др Жарко Обрадовић и Станислава Јаношевић. Током заседања за потпредседницу ПС СЕ изабрана је народна посланица и потпредседница Народне скупштине Елвира Ковач.
* Проф. др Жарко Обрадовић учествовао 4. новембра 2021. године на састанку Одбора за политичка питања и демократију Парламентарне скупштине Савета Европе, у Будимпешти.
* Делегација Народне скупштине при Парламентарној скупштини Савета Европе учествовала од 27. до 30. септембра 2021. године на јесењем заседању ПС СЕ, које је одржано у хибридном формату. У делегацији су физички на заседању у Стразбуру били Елвира Ковач, Биљана Пантић Пиља, Дубравка Филиповски, проф. др Жарко Обрадовић и Енис Имамовић, док су у онлајн формату учествовали др Александра Томић и Зоран Томић.
* Стална делегација Народне скупштине при ПС СЕ учествовала на јунском заседању ПС СЕ, одржаном у хибридном формату, од 21. до 24. јуна 2021. године. У делегацији која је присуствовала заседању у Стразбуру били су Елвира Ковач, Биљана Пантић Пиља, Дубравка Филиповски, проф. др Жарко Обрадовић и Енис Имамовић, док су онлајн учествовали чланови делегације др Александра Томић и Зоран Томић.
* Члан сталне делегације Народне скупштине у Парламентарној скупштини Савета Европе Елвира Ковач учествовала је 2. фебруар 2021. године на састанку Комитета за једнакост и недискриминацију Парламентарне скупштине Савета Европе.
* Стална делегација Народне скупштине учествовала је од 25. до 28. јануара 2021. године на Зимском заседању Парламентарне скупштине Савета Европе које је одржано у хибридној форми. У раду делегације учествовали су Ивица Дачић, шеф делегације и чланови др Александра Томић, Биљана Пантић Пиља, Зоран Томић, Дубравка Филиповски, Елвира Ковач и Енис Имамовић, као и заменици чланова проф. др Жарко Обрадовић, Станислава Јаношевић и Стефан Србљановић.
* На електронској седници Комитета за једнакост и недискриминациују Парламентарне скупштине Савета Европе, одржаној 27. новембра 2020. године, већином гласова (27 за, 3 против) усвојен је извештај и резолуција на тему „Очување националних мањина у Европи“, који је припремила Елвира Ковач, члан делегације у ПС СЕ.